Els URL de dades
Els URL de dades són petits documents de dades que són inclosos en el propi URL. Això és d'utilitat en cas de proves molt petites amb HTML o d'altres ocasions en les quals no està justificat un document per si mateix.
data:,foobar (tingueu en compte la coma després dels dos punts) ens oferirà un document que no contindrà res a excepció de foobar
L'últim exemple ofereix un document de text. Per a documents HTML s'haurà d'especificar el tipus MIME text/html: data:text/html,<title>Testcase</title><p>Aquest és un cas de prova</p>. Presentarà exactament la mateixa sortida que si el contingut fos carregat des d'un document separat.
També és possible especificar un joc de caràcters diferent. Tingueu en compte que els caràcters de 8 bits s'han de representar per un signe de percentatge i dos dígits en codi hexadecimal: data:;charset=iso-8859-1,Ens indica qu%E8 %E9s el que ha de menester un ping%FC%ED el qual donarà com a resultat Ens indica què és el que ha de menester un pingüí mentre que ometre l'atribut del joc de caràcters ens durà a quelcom com Ens indica qu? ?s el que ha de menester un ping??
L'IETF RFC2397 ens proporcionarà més informació.